【有片】加歷查被轟歧視黑人球童 肥普力撐
2024年04月04日 13:32
東網電視
更多新聞短片
普捷天奴為干拿加歷查辯護。
車路士今季成績差勁,上星期對般尼更爆出種族歧視風波,隊長干拿加歷查被指無視黑人球童擊掌要求,而且態度冷漠,只係同另一白人球童交流;不過領隊普捷天奴就為愛將辯護,批評外界鍾意無事生非。
車路士對般尼賽前,干拿加歷查喺球員通道同2名球童準備出場,當佢同白人球童笑晒口握手後,對黑人球童舉手等擊掌就完全無視,並且再次轉身搭住白人球童膊頭,影片曝光後引嚟大批網民炮車,指干拿加歷查有種族歧視之嫌。
干拿加歷查被質疑歧視黑人球童片段:https://twitter.com/i/status/1774099003669442697
車路士領隊普捷天奴日前就為干拿加歷查反擊:「呢件事令我難過,冇人會刻意做啲咁嘅事,干拿加歷查同兩個球童影咗好多相、拍咗好多片,一個球員需要專注嘅事情太多,但好多人都鍾意無事生非,搵嘢去攻擊其他人,我哋好清楚干拿加歷查嘅為人。」